

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA MARINA**

**JEDINSTVENI UPRAVNI ODJEL**

*KLASA: 112-01/25-01/04*

*URBROJ: 2181-31-03/04-25-1*

*Marina, 01. kolovoza 2025. godina*

Na temelju članka 17. i članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 04/18, 112/19 i 17/25) Pročelnik Jedinstvenog upravnog odjela Općine Marina raspisuje

***JAVNI NATJEČAJ***

***za prijam u službu u Jedinstveni upravni odjel Općine Marina na radno mjesto***

***VIŠI STRUČNI SURADNIK ZA PRORAČUN I FINANCIJE***

***-1 izvršitelj/ica na neodređeno puno radno vrijeme uz obvezni probni rad od 3 (tri) mjeseca***

Izrazi koji se koriste u ovom tekstu javnog natječaja, a imaju rodno značenje, odnose se jednako na muški i ženski rod. Na javni natječaj mogu se ravnopravno javiti osobe oba spola.

Kandidati koji se prijavljuju na ovaj javni natječaj moraju ispunjavati uvjete za prijam u službu kako slijedi:

**Opći uvjeti:**

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

**Posebni uvjeti:**

* završen sveučilišni diplomski studij ili sveučilišni integrirani prijediplomski i diplomski

studij ili stručni diplomski studij ekonomske struke,

- najmanje 1 godina radnog iskustva na odgovarajućim poslovima,

- položen državni stručni ispit propisane razine (II.),

- poznavanje rada na računalu,

Uvjet razine obrazovanja i struke ispunjavaju i osobe koje su prema prijašnjim propisima završile sveučilišni diplomski studij ili sveučilišni integrirani prijediplomski i diplomski

studij ili stručni diplomski studij ekonomske struke.

Prijaviti se mogu i osobe koje nemaju položen državni stručni ispit propisane razine za radno mjesto na koje se raspoređuju (II.) uz obvezu da ga polože u roku godine dana od dana početka rada u službi utvrđenog rješenjem o rasporedu na radno mjesto.

Služba se zasniva se na neodređeno vrijeme uz obvezni probni rad od 3 (tri) mjeseca.

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19 i 17/25).

Na mrežnoj stranici Općine Marina-*www.marina.hr* naveden je opis poslova, te podaci o plaći, način obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata za tu provjeru.

Za kandidate prijavljene na javni natječaj koji predaju pravodobnu i urednu prijavu te ispunjavaju formalne uvjete natječaja provest će se prethodna provjera znanja i sposobnosti putem pisanog testiranja i intervjua.

Smatra se da je kandidat, koji nije pristupio prethodnoj provjeri znanja, povukao prijavu na javni natječaj.

Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na ovaj javni natječaj te će joj se dostaviti pisana obavijest u kojoj će se navesti razlozi zbog kojih se ne smatra kandidatom prijavljenim na javni natječaj.

Povjerenstvo za provedbu natječaja utvrdit će koje su prijave pravodobne i potpune te listu kandidata koji ispunjavaju formalne uvjete propisane javnim natječajem te će na mrežnoj stranci-*www.marina.hr* i na oglasnoj ploči Općine Marina objaviti mjesto i vrijeme održavanja prethodne provjere znanja i sposobnosti kandidata, najmanje 5 (pet) dana prije održavanja provjere.

Kandidat koji ima pravo prednosti kod prijma u službu prema posebnom zakonu, dužan je

u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima.

Da bi ostvario pravo prednosti pri prijmu u službu, kandidat koji ispunjava uvjete za ostvarivanje tog prava dužan je uz prijavu na natječaj priložiti sve dokaze o ispunjavanju traženih uvjeta sukladno posebnom zakonu na temelju kojeg ostvaruje to pravo.

Prednost pri zapošljavanju može se ostvariti samo jednokratno.

Kandidat koji se poziva na pravo prednosti na temelju članka 101.-103. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21 i 156/23) dužan je dostaviti sve dokaze iz odredbi Zakona. Dokazi potrebni za ostvarivanje prava prednosti pri zapošljavanju objavljeni su na internetskoj stranici

Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat koji se poziva na pravo prednosti pri zapošljavanju u skladu s člancima 47. i 48. Zakona o civilnim stradalnicima iz Domovinskog rata (NN br. 84/21), uz prijavu na natječaj, osim dokaza o ispunjavanju traženih uvjeta iz ovog natječaja, dužan je priložiti i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidati koji se pozivaju na pravo prednosti pri zapošljavanju sukladno članku 48.f Zakona o

zaštiti civilnih i vojnih invalida rata (NN, broj 33/92, 57/92, 77/92, 27/93, 58/93,

2/94, 76/94, 108/95, 108/96, 82/01, 94/01, 103/03, 148/13 i 98/19), uz prijavu na Natječaj dužni

su, osim dokaza o ispunjavanju traženih uvjeta priložiti i rješenje, odnosno potvrdu iz koje je

vidljivo spomenuto pravo, dokaz da su nezaposleni te dokaz iz kojega je vidljivo na koji je

način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozivaju na pravo prednosti pri zapošljavanju u skladu s člankom 9. Zakona

o profesionalnoj rehabilitaciji i zapošljavanju osoba s invaliditetom („Narodne novine“, broj

157/13, 152/14, 39/18 i 32/20) uz prijavu na Natječaj, dužni su pored dokaza o ispunjavanju

traženih uvjeta priložiti i dokaz o utvrđenom statusu osobe s invaliditetom te dokaz iz kojega je

vidljivo na koji je način prestao radni odnos kod posljednjeg poslodavca (rješenje, ugovor,

sporazum i sl.).

Općina Marina nema obvezu osiguravanja zastupljenost pripadnika nacionalnih manjina sukladno Ustavnom zakonu o pravima nacionalnih manjina.

Urednom prijavom se smatra prijava koja sadrži sve podatke i priloge navedene u javnom natječaju.

Obrazac 1- Prijava, Obrazac 2 - Izjava o nepostojanju zapreka iz članka 15. i 16. ZSN-a, i Obrazac 3- Izjava o poznavanju rada na računalu, mogu se preuzeti na mrežnoj stranici Općine Marina (*www.marina.hr*) koji će biti objavljeni uz tekst javnog natječaja.

U prijavi na javni natječaj potrebno je između ostalog navesti osobne podatke podnositelja prijave (ime i prezime, adresa prebivališta/boravišta, broj telefona, e-mail adresa).

Prijavu je potrebno vlastoručno potpisati.

Uz prijavu na Natječaj kandidati trebaju priložiti:

1) životopis,

2) dokaz o stručnoj spremi tj. završenom stupnju obrazovanja (diplomu u izvorniku ili preslici),

3) dokaz o hrvatskom državljanstvu (domovnicu u izvorniku ili preslici ili elektronički zapis iz knjige državljana Republike Hrvatske),

3) presliku važeće osobne iskaznice,

5) rješenje o priznavanju inozemne obrazovne kvalifikacije (ako je kvalifikacija odnosno

stručna sprema i struka stečena u inozemstvu, potrebno je priložiti rješenje o priznavanju inozemne obrazovne kvalifikacije izdane od ovlaštene institucije u RH),

6) dokaz o ukupnom radnom stažu i dosadašnjem radnom iskustvu na odgovarajućim poslovima i to:

a) izvornik potvrde ili elektronički zapis o podacima evidentiranima u bazi podataka Hrvatskog zavoda za mirovinsko osiguranje (*evidentiran za vrijeme trajanja natječaja*) i

b) potvrdu poslodavca ili preslik drugog odgovarajućeg dokumenta (ugovor o radu,

rješenje o rasporedu i sl.). Priloženi dokument mora sadržavati vrstu poslova koju je kandidat obavljao, vrstu stručne spreme potrebne za obavljanje tih poslova i vremensko razdoblje u kojem je kandidat obavljao navedene poslove.

7) vlastoručno potpisanu izjavu da ne postoje zapreke iz članka 15. i 16. ZSN-a (Obrazac 2. -ne treba ovjeravati),

8) odgovarajuću diplomu, svjedodžbu, certifikat (izvornik ili presliku) ili vlastoručno potpisanu izjavu o poznavanju rada na računalu (Obrazac 3-ne treba ovjeravati).

Ukoliko kandidat uz prijavu priloži dokumente u kojima osobni podaci nisu istovjetni, dužan

je dostaviti i dokaz o njihovoj promjeni (npr. presliku vjenčanog ili rodnog lista).

Izabrani kandidat pozvati će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te dostavi na uvid izvornike dokaza o ispunjavanju formalnih uvjeta iz javnog natječaja, čije su preslike priložene uz prijavu na javni natječaj, uz upozorenje da se nedostavljanje traženih isprava smatra odustankom od prijma u službu.

Na zahtjev izabranog kandidata može se produžiti rok za dostavu prethodno navedenih isprava iz opravdanih razloga.

Osobni podaci kandidata obrađivati će se isključivo za potrebe provedbe javnog natječaja sukladno Zakonu o provedbi Opće uredbe o zaštiti podataka („Narodne novine“, broj 42/18) i Uredbi (EU) 2016/679.

Pisane prijave na javni natječaj sa svim potrebnim prilozima i dokazima o ispunjavanju uvjeta dostavljaju se u roku od **15 dana** **od objave natječaja u Narodnim novinama**, na adresu:

**Općina Marina, Ante Rudana 47, 21222 Marina**

**s naznakom: „Prijava na javni natječaj –VIŠI STRUČNI SURADNIK ZA PRORAČUN I FINANCIJE- NE OTVARAJ!“**

Nakon raspisanog natječaja ne mora se izvršiti izbor, ali će se u tom slučaju donijeti odluka o poništenju natječaja.

Rješenje o prijmu u službu izabranog kandidata dostavlja se javnom objavom na mrežnim stranicama Općine Marina- www.marina.hr.

O rezultatima javnog natječaja kandidati će biti obaviješteni u zakonskom roku.

**PROČELNIK JUO-a:**

**Roko Matijaš, ing.građ.**